Maar die opstellers sê tog duidelik dat hulle nie die wetenskaplike insig het om so ‘n uitpraak te maak nie. Nee, hulle baseer hulle raad aan die regering op hulle teologie. En kyk hoe bisar is dit!
Alhoewel du Toit hewiglik ontken dat hy ‘n panenteïs is, is hierdie uiters persoonlike stelling van hom in sy boek ‘n panenteïstiese geloofsbelydenis. Hy glo God is die substans van die skepping. Hy lieg dus as hy sê hy is nie ‘n panenteïs nie. Die enigste ander moontlikheid is dat hy nie weet wat die woord beteken nie, en ek kan dit nie glo nie omdat hy ‘n man met ‘n doktorsgraad in teologie is.
Dat Du Toit et al “iets” daarom doen kan op die oog af lyk na die “goeie ding”. Die humanis (en dus ook die panenteïs) word altyd uitgeken in die ooglopende teenstrydigheid van sy siening (en dus sy bestaan). Wanneer die “powers to be” ‘n betoog sien wat deur selferkende onkunde geskryf is, sal hulle ook eerder na die “boodskap” daaragter kyk, en nie na die kontekstuele inhoud nie.
Ek sou graag wou voorstel dat die heer du Toit die volgende artikel lees. Maar ek twyfel of hy dit sal verstaan.
Lees bietjie wat die Heidelbergse Kategismusin vraag 53 oor die Heilige Gees sê en wat die Nederlandse Geloofsbelydenis 12 oor die skepping van alle dinge en verder aan oor die Heilige Gees sê.